CELEX: 62022TN0166
Language: ro
Date: 2022-03-30 00:00:00
Title: Cauza T-166/22: Acțiune introdusă la 30 martie 2022 – Seifert/Consiliul

7.6.2022   
            
            
               RO
            
            
               Jurnalul Oficial al Uniunii Europene
            
            
               C 222/31
            
         
      Acțiune introdusă la 30 martie 2022 – Seifert/Consiliul
      (Cauza T-166/22)
      (2022/C 222/52)
      Limba de procedură: germana
      
         Părțile
      
      
         Reclamantă: Evgenia Seifert (München, Germania) (reprezentant: T. Seifert, avocat)
      
         Pârât: Consiliul Uniunii Europene
      
         Concluziile
      
      Reclamanta solicită Tribunalului:
      
                  —
               
               
                  anularea articolului 1 punctul 9 din Regulamentul (UE) 2022/328 al Consiliului din 25 februarie 2022 de modificare a Regulamentului (UE) nr. 833/2014 privind măsuri restrictive având în vedere acțiunile Rusiei de destabilizare a situației în Ucraina;
               
            
                  —
               
               
                  obligarea Uniunii Europene la plata cheltuielilor de judecată, inclusiv a cheltuielilor necesare efectuate de reclamantă.
               
            
         Motivele și principalele argumente
      
      Reclamanta susține că articolul 1 punctul 9 din Regulamentul (UE) 2022/328 al Consiliului din 25 februarie 2022 de modificare a Regulamentului (UE) nr. 833/2014 privind măsuri restrictive având în vedere acțiunile Rusiei de destabilizare a situației în Ucraina (1) o discriminează din cauza originii sale de resortisantă a Rusiei și încalcă astfel articolul 14 din Convenția europeană pentru apărarea drepturilor omului și a libertăților fundamentale coroborat cu drepturile sale în temeiul articolului 8 paragraful 1 din aceeași convenție. În această privință, Consiliul nu poate invoca o stare de urgență potrivit articolului 15 paragraful 1 din această convenție și o derogare în sensul articolului 15 paragraful 3 din convenția menționată.
      
         (1)  JO 2022, L 49, p. 1.